tomron87/hebrew-wikipedia-sentences-corpus huggingface dataset:
מגוון רחב של ערכים, כולל ראיונות עם משתמשים פעילים, סיקורים של ערכים קיימים ושיעורים על עריכה בוויקיפדיה פורסמו כחלק מהפרויקט.
בנוסף, מילים וביטויים נבחרים שהופיעו בדיווחים שונים של התחנה קושרו לערכים המקבילים להם בוויקיפדיה האוזבקית כדי לעלות את הפופולריות של האתר.
הפרויקט היה "רווחי לשני הצדדים, מאפשר למשתמשי Ozodlik לעבור למקורות מידע מורחבים, וגם מעלה את הפופולריות לוויקיפדיה בהבאת קהל ונושאים חדשים.
בנוסף, רדיו Ozodlik ממליץ על נושאים חדשים לכתיבה לוויקיפדיה, כאשר התוכן בהם מסתמך כמקור על רדיו Ozodlik".
בתקופה קצרה של זמן פרויקט OzodWiki פרסם שהביא להשפעה חיובית על ויקיפדיה האוזבקית ועלייה בכ-300 אחוזים בכמות הביקורים.
על אף שאין זה סביר שכל השינויים האלה שקרו לאחר השקת הפרויקט אירעו כתוצאה ישירה מהפרויקט, מרביתם קרו בעוד הפרויקט היה פעיל.
באותה התקופה, בחודש ינואר 2014 (לפני השקת הפרויקט) ביקרו את העמוד הראשי של ויקיפדיה האוזבקית 20,368 פעמים, במרץ של אותה השנה (לאחר השקת הפרויקט) עלה המספר וביקרו את העמוד הראשי 56,274 פעמים.
באפריל 2014, קרתה עליה משמעותית וכמות הביקורים בעמוד הראשי הגיעה ל-136,592 פעמים.
לעומת זאת, באפריל 2013, העמוד הראשי בוקר רק 12,134 פעמים.
בהשוואה לינואר 2014, בפברואר 2014 ויקיפדיה האוזבקית נערכה בתדירות גבוהה יותר.
כאשר מספר העריכות הכולל בחודש ינואר היה כ-1,400 עריכות, המספר גדל ל-2,200 עריכות בפברואר.
במילים אחרות, המספר הכולל של העריכות בחודש עלה ב-59 אחוזים.
בחודש ינואר של אותה השנה נרשמה ירידה ב-32 אחוזים במספר העריכות הכולל בהשוואה לחודש הקודם, מכאן ניתן לראות שהעלייה ב-59 האחוזים בחודש פברואר הייתה משמעותית.
ממוצע הערכים החדשים שנוצרו ביום בחודש ינואר היה רק אחד, מספר זה גדל פי 3 בפברואר.
במילים אחרות, 3 ערכים בממוצע נוצרו בכל יום במהלך חודש פברואר.
באוקטובר, נובמבר ודצמבר בשנת 2013, ממוצע הערכים החדשים שנוצרו בכל יום היה 2.
למרות זאת, בפברואר לא היה כל שינוי משמעותי במספר העורכים החדשים.
בהשוואה לחודש הקודם, גם בינואר וגם בפברואר מספר העורכים החדשים שביצעו יותר מעשר עריכות גדל רק בשלושה אנשים: בדצמבר 2013, מספר העורכים הפעילים בוויקיפדיה האוזבקית היה 183; בינואר 2014 — 186; ובפברואר 2014 — 189. בכל זאת, הייתה עדיין גדילה קטנה במספר העורכים החדשים בחודשים מרץ ואפריל.
ויקיפדיה האוזבקית צברה עוד 4 עורכים חדשים שביצעו מעל עשר עריכות בחודש מרץ ועוד 6 עורכים בחודש אפריל.
סך הכול, נוצרו 33 ערכים ייחודיים כחלק מהפרויקט.
הערך האחרון שנוצר במסגרת פרויקט OzodWiki פורסם בינואר 2016.
בעוד הערכים בוויקיפדיה האוזבקית נכתבים באלפבית הלטיני, היסטורית השפה האוזבקית השתמשה באלפביתים שונים.
לפני 1928, אוזבקית נכתבה באלפבית המבוסס על ערבית על ידי אוכלוסיית יודעי הקרוא וכתוב.
בין השנים 1928 ל-1940, היא נכתבה באלפבית לטיני ששונה מהאלפבית הלטיני שבשימוש כיום.
משנת 1940, אוזבקית התחילה להיכתב באלפבית קירילי, שנשאר להיות הכתיב הדומיננטי העיקרי עד שנת 1993.
אלפבית לטיני חדש נכנס לשימוש בשפה האוזבקית לאחר שאוזבקיסטן קיבלה עצמאות מברית המועצות.
כיום, משתמשים באלפבית הלטיני בספרי הלימודים של בתי הספר והאוניברסיטאות, בחלק מהעיתונים ובכמה מסמכים רשמיים.
מאז שנת 2004 מספר אתרים רשמיים עברו לכתיבה באלפבית הלטיני כאשר הם כתבו באוזבקית.
למרות זאת, השימוש באלפבית קירילי בעת כתיבה באוזבקית נפוץ מאוד, במיוחד בקרב הציבור האוזבקי המבוגר ובקרב אוזבקים החיים במדינות אחרות.
כיום, בוויקיפדיה האוזבקית קיימת פונקציה הנקראת "vikifikator", המאפשרת להמיר בקלות טקסט קירילי ללטיני בזמן עריכה.
באוגוסט 2012, ממיר טקסט מאלפבית לטיני לקירילי התווסף לוויקיפדיה האוזבקית כדי לאפשר למשתמשים לקרוא ערכים בשתי צורות הכתיב השונות.
מספר הערכים בוויקיפדיה האוזבקית הגיע ל-10,000 ב-5 ביוני 2012. הערך ה-10,000 היה מצפן.
חודש לאחר מכן, ב-5 ביולי 2012, מספר הערכים באנציקלופדיה עלה ל-20,000. הערך ה-20,000 היה מטאורולוגיה.
ויקיפדיה האוזבקית הגיעה ל-50,000 ערכים ב-8 בנובמבר 2012. הערך ה-50,000 היה משוואה ממעלה שנייה.
עלייה משמעותית זו במספר הערכים הייתה בעיקר בעזרתם של בוטים.
נכון ל-29 בנובמבר 2017, בוויקיפדיה האוזבקית 129,104 ערכים, 34,725 משתמשים רשומים שמתוכם 94 משתמשים פעילים ו-8 מפעילי מערכת.
מספר העמודים הכולל בוויקיפדיה האוזבקית (כולל דפי שיחה, קטגוריות וכו') הוא 617,030. מספר העריכות הכולל הוא 2,670,846. עומק התוכן של ויקיפדיה האוזבקית, מדד המראה גם על איכות הערכים בוויקיפדיה, הוא 62, לעומת עומק של 253 בוויקיפדיה העברית.
ויקיפדיה האוזבקית מדורגת 51 בגודלה מבין כל מיזמי הוויקיפדיה בשפות השונות.
ויקיפדיה כולה נחסמה באוזבקיסטן פעמיים לתקופות קצרות של זמן, בשנת 2007 ו-2008. ויקיפדיה האוזבקית נחסמה באוזבקיסטן מתישהו בין סוף ספטמבר לתחילת אוקטובר בשנת 2011, אך החסימה זכתה לחשיפה ועלתה לסדר היום הציבורי רק ב-16 בפברואר 2012, לאחר כתבה בנושא של תחנה מקומית של רדיו אירופה החופשית.
משתמשים באוזבקיסטן יכולים בקלות לפתוח ערכי ויקיפדיה בשפות אחרות, רק ערכים בוויקיפדיה האוזבקית נחסמו.
הסיבה לחסימתה של ויקיפדיה האוזבקית לא ידועה.
אחת מההשערות היא שהאנציקלופדיה נחסמה מכיוון ממשלת אוזבקיסטן חוששת שחלק מהערכים מבקרים את פעולותיה.
שרה קנדזיור, אנתרופולוגית אמריקאית, מאמינה כי הוויקיפדיה האוזבקית נחסמה בצעד של הצגת כוח, זאת כיוון שהממשל האוזבקי רואה את התוכן הנכתב בשפה האוזבקית בתחום השיפוט של הממשלה.
החסימה אינה מאוד נוקשה: נכון לרגע זה, ניתן לגשת לערכים של ויקיפדיה האוזבקית דרך חיבור HTTPS.
בעקבות זאת, בשנת 2013 גוגל החלה לקשר לתוצאות חיפוש של ערכים דרך חיבור HTTPS כברירת מחדל.
ויקיפדיה באורדו (אורדו: اردو ویکیپیڈیا) היא הגרסה בשפת האורדו של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה באורדו החלה לפעול בחודש ינואר 2004. נכון לחודש דצמבר 2017, היא כוללת כ-126,000 ערכים.
ויקיפדיה באורדו נוצרה בחודש ינואר 2004, תחת הדומיין ur.wikipedia.com.
במקור, הטקסט בוויקיפדיה באורדו נכתב באותיות לטיניות, מאחר שבזמנו, האלפבית בשפת האורדו לא תאם לתוכנת מדיה ויקי, המריצה את אתרי ויקימדיה.
בימיה הראשונים, ויקיפדיה באורדו נאלצה להתמודד עם בעיות טכניות בכל הנודע לגופן הכתיבה באורדו, בעיות שברובן המוחלט נפתרו במרוצת השנים.
כיום, ויקיפדיה באורדו עושה שימוש בגופן "Urdu Naskh Asiatype", אשר פותח והופץ בצורה חופשית על ידי ה-BBC באמצעות אתר האינטרנט שלו.
גופן זה משמש בוויקיפדיה בעיקר בכותרות הערכים והפסקאות.
בנוסף, וריאציה של גופן "Times New Roman" באורדו משמשת עבור קישורי ניווט באתר.
ויקיפדיה וולאפיק (בוולאפיק: Vükiped Volapükik) היא הגרסה בשפה הוולאפיקית של אנציקלופדיית האינטרנט החופשית ויקיפדיה.
בוויקיפדיה זו רשומים 24,581 משתמשים וכ-36 מפעילי מערכת.
ויקיפדיה בוולאפיק הושקה לראשונה ב-1 בפברואר 2003. במשך שנה שלמה פעל אדם אחד בוויקיפדיה ויצר 4 ערכים בלבד.
העורך השני החל לפעול בינואר 2004 ומספר הערכים גדל ל-12 ערכים.
באוקטובר 2006, נרשם משתמש נוסף אשר מאוחר יותר החל לפעול כבוט על מנת להגדיל את מספר הערכים.
לאחר כחצי שנה נוספו כ-700 ערכים.
ב-5 בספטמבר הוויקיפדיה כללה 90 אלף ערכים, ב-8 בספטמבר באותה השנה, הגיעה הוויקיפדיה ל-100,000 ערכים ולמקום 15 בסך כל הוויקיפדיות.
בסוף חודש ספטמבר באותה השנה, הועלתה החלטה לסגור את הוויקיפדיה אך בסופו של דבר הוחלט להמשיך את הפעילות שלה.
בחודש דצמבר באותה השנה נפתח דיון נוסף שבו הוצע למחוק את כל הערכים שנוצרו על ידי הבוט, אף מייסד ויקיפדיה ג'ימי ויילס הביע תמיכה להצעה זו אך בסופו של דבר ההצעה נדחתה.
ויקיפדיה בערבית מצרית (בערבית מצרית: ويكيبيديا مصرى) היא הגרסה של אנציקלופדיית האינטרנט החופשית ויקיפדיה בשפה הערבית המצרית, המנוהלת ומתופעלת בידי קרן ויקימדיה.
גרסה זו הושקה באופן רשמי ב-24 בנובמבר 2008 והיא משמשת בעיקר כחלופה לוויקיפדיה הערבית לטובת דוברי הדיאלקט המצרי.
ויקיפדיה זו היא אחת משתי מהדורות (יחד עם ויקיפדיה בערבית מרוקאית) הכתובות בדיאלקט של השפה הערבית.
היא הוויקיפדיה העשירית בגודלה, עם ערכים ו- משתמשים פעילים.
לעומת גודלה, ויקיפדיה זו נחשבת ויקיפדיה בעלת עומק קטן מאוד, כאשר העומק (שיטה להארכת טיבה של ויקיפדיה המבוססת על מספר עריכות לערך) שלה נמדד כ-0.3.
מיזם ויקיפדיה בערבית מצרית הועלה לראשונה ב-30 במרץ 2008 והחל להתפתח כפרויקט ב-2 באפריל 2008 בחממת ויקימדיה.
ויקיפדיה בסנסקריט (בסנסקריט: संस्कृतविकिपीडिया) היא הגרסה בשפה הסנסקריט של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הסנסקריט נוסדה בדצמבר 2003, ונכון ל- ב ישנם בו ערכים ו- משתמשים פעילים.
הערכים שנכתבו על ידי מתנדבים מרחבי העולם, עם ריכוז גדול של תורמים בהודו ונפאל.
קהילת ויקיפדיה בסנסקריט השתתפה בפרויקט ששמו "ספר לנו על ויקיפדיה שלך" וחדשות קהילתיות מוויקיפדיה הסנסקריט התפרסמו גם בוויקיפטריקה (WikiPatrika), עיתון מקוון הנערך על ידי מתנדבים שמדווח על סיפורים ואירועים הקשורים לוויקיפדיה ומיזמי קרן ויקימדיה בהודו.
בעיתון טיימס אוף אינדיה נכתב "סנסקריט עושה קאמבק, הודות לקהילת ויקיפדיה".
במגזין מאדר אינדיה כונתה ויקיפדיה הסנסקריט כ-"כלי למידה נפלא".
אחת התמונות המוקדמות ביותר של דף הבית, מ-1 ביוני 2004, ניתן לראות בארכיונים המוקדמים של ויקיפדיה הסנסקריט.
הערך המוקדם ביותר שעדיין זמין לקריאה באתר ויקיפדיה הסנסקריט הוא דמאנה דיווה, הנכתב ב-9 ביולי 2004, אולם הערך הראשון נכתב ב -21 במרץ 2004.
מספר הערכים בוויקיפדיה צנח מ-1,000 ערכים ל-600 באוגוסט 2005 לאחר שכמעט מחצית מהערכים נמחקו; מרבית המחיקות נבעו מכך שהערכים היו באנגלית.
קיים שיתוף פעולה פעיל בין ויקיפדיה הסנסקריט לסנסקריטה בהארטי, ארגון ללא כוונת רווח הפועל להחיות את שפת הסנסקריט.
מאמצי שיתוף הפעולה החלו במפגש "אקדמיית ויקיפדיה", מפגש שבו מומחים ואקדמאים מדריכים כותבים בוויקיפדיה לתרום בנושאים בו הם מתמחים.
המפגש אורגן בבנגלורו ב-23 בינואר 2010. מפגש זה היה גם הראשון מסוגו שהתקיים בהודו.
במפגש השתתפו 11 פעילי פרויקט סנסקריטה בהראתי.
במהלך המפגש הם למדו על מיזם ויקיפדיה ותרמו לתכני ויקיפדיה בעזרת סיועם של כ-3 ויקיפדים.
בהמשך נערכה סדנת ויקיפדיה הסנסקריט הראשונה במשרדי סנסקריטה בהראטי בבנגלור שבה נכחו כ-20 משתתפים.
הסדנה נועדה להעניק כלי עבודה בסיסיים בוויקיפדיה ובממשק שלה.
סדנה שנייה התקיימה באותו מקום ב-26 במרץ 2011. בסדנה זו נכחו 15 משתתפים מחברות תוכנה ומבית שנטיהאם גורוקולם, עמותה הפועלת כמוסד השכלה אקדמי.
באמצעות יוזמה של המחלקה לסנסקריט באוניברסיטת גוג'ראט, כ-150 מורים לסנסקריט ממכללות ברחבי גוג'ראט התאספו ביולי 2012 כדי להרחיב ולתרום למיזם ויקיפדיה בסנסקריט באמצעות סדנה בת יומיים שנערך תחת הכותרת "ויקיפדיה הסנסקריט - היכרות וציפיות".
ויקיפדיה האירית (באירית: Vicipéid na Gaeilge) היא הגרסה של ויקיפדיה בשפה האירית, המנוהלת על ידי קרן ויקימדיה והוקמה באוקטובר 2003, כאשר הערך הראשון בה נכתב בינואר 2004. מייסד ויקיפדיה זו היה גבריאל ביצ'ם.
בנובמבר 2013, נוצר הערך ה־28,000 בוויקיפדיה, והפך אותה לוויקיפדיה ה־85 בגודלה לפי כמות ערכים.
הוויקיפדיה מקיפה כיום מגוון רחב של נושאים, כולל נושאים מגוונים כמו פילוסופיה, גנטיקה, ומונחים ימיים.
הוויקיפדיה שואבת מידע (באישור) ישירות מ־Fréamh an Eolais, אנציקלופדיה של מדע וטכנולוגיה בשפה האירית.
ויקיפדיה זו התקבלה בעין יפה על ידי אמצעי תקשורת בשפה האירית.
במאמרו בנושא "החזרת הלמידה לטכנולוגיית הלמידה", כתב בארי מקמלין מאוניברסיטת דבלין סיטי, כי למרות שוויקיפדיה האירית לעולם לא תכיל מאמרים רבים כמו הוויקיפדיה בשפות הנפוצות בעולם, היא עדיין משאב שימושי.
הוא טען שחיפוש ידע בתחומים מסוימים עשוי להיות מועיל יותר מאשר חיפוש בוויקיפדיות באנגלית ובשפות אחרות.
זאת מכיוון שאופי ההתפתחות של ויקיפדיה האירית יגרום, שיהיו בה המאמרים היחידים, הראשוניים או המוחלטים בוויקיפדיה בשפה כלשהי בתחומים אלה.
מקורות אקדמיים אחרים הדגישו את ערכו החינוכי של האתר.
תפקידה של הוויקיפדיה האירית ככלי חינוכי ברמה השלישית הוכר בהקשר של שימוש בוויקימדיה, הכוללת פרויקטים הנתמכים על ידי NUI Galway, האוניברסיטה הלאומית של אירלנד.
ויקיסוגיה הוא אתר אינטרנט על בסיס מדיה-ויקי, המכיל סיכומי סוגיות על סדר התלמוד הבבלי, הרמב"ם והשולחן ערוך יחד עם הראשונים, והאחרונים הנלווים אליהם.
האתר משמש גם לדיונים הלכתיים בין תלמידי חכמים המשתמשים באתר.
באתר, שהוקם בחשוון ה'תשע"ו (נובמבר 2015), נכתבו עד אייר ה'תשפ"ב 308 סוגיות.
האתר הוקם בשנת 2015 על ידי בחורי ישיבה ואברכים בהווה ובעבר, ממקומות שונים, שראו צורך בריכוז כל הידע התורני באתר אינטרנט אחד, ובשיח ובלימוד משותף של לומדי התורה בישראל ומחוצה לה.
מטרותיו העיקריות של האתר הן להוות מפתח מקורות נרחב על כל סוגיות הש"ס, ו"בית מדרש" בו יוכלו לומדים מכל העולם לדון בסוגיות אותם הם לומדים, יחד עם תלמידי חכמים נוספים.
מקימי האתר האמינו שכך יוכלו לשאת ולתת בדברים על פי דרכה של התורה והמסורת היהודית, מתוך בירור מקיף ועמוק בסוגיות על ידי כמה שיותר לומדים.
ויקיסוגיה הוא אתר חופשי שבו כל אחד יכול לערוך ולשנות (בתנאי שהוא משתמש רשום), אך בכל זאת הוא שומר על נקודת מבט תורנית דתית.
האתר אוסר שימוש מסחרי בטקסט.
לאתר ניתנו הסכמות מהרב מרדכי אוירבך, הרב מאיר מאזוז, הרב שלמה עמאר, והרב זלמן נחמיה גולדברג.
ההסכמות אינן מתייחסות לתוכן האתר, אלא הן נועדו לקבוע ולהראות שהאתר נאמן לתורה ולמסורת היהודית מדור דור.
ויקיפדיה בלאדינו היא גרסת ויקיפדיה בלאדינו, ניב יהודי־ספרדי הנפוץ בקרב צאצאי מגורשי ספרד.
אף על פי שלדינו נכתבה בעבר בכתב עברי, מרבית דוברי השפה כיום כותבים אותה בכתב לטיני.
בוויקיפדיה בלדינו יש תוכן בשתי הצורות, אך מרביתו בכתב לטיני.
ערכים רבים במהדורת ויקיפדיה זו מתמקדים בעם ישראל, במועדיו, ובמדינת ישראל.
ויקיפדיה במיננגקבאו (במיננגקבאו: Wikipedia Minangkabau) היא הגרסה בשפת מיננגקבאו של ויקיפדיה, האנציקלופדיה החופשית.
ויקיפדיה במיננגקבאו אושרה על ידי ועדת השפה של קרן ויקימדיה ב-29 בינואר 2013. האתר הושק באופן רשמי ב-7 בפברואר באותה שנה.
נכון ל-9 ביולי 2020, בוויקיפדיה במיננגקבאו יש 224,012 ערכים ו-72 עורכים פעילים.
ויקיפדיה במיננגקבאו הגיעה ל-10,000 משתמשים רשומים ב-2 בנובמבר 2019.
לקהילה ויקיפדיה במיננגקבאו יש מרחב עבודה משותף לפעילויות ויקיפדיה וויקימדיה בפאדאנג.
הקהילה מפעילה תוכניות כתיבה עבור ויקיפדים חדשים.
בין ה-28 ל-29 ביולי 2015, ארגנו הוויקיפדים דוברי השפה, סדנה, בשיתוף פעולה עם הסוכנות לפיתוח וטיפוח שפה ועם ויקימדיה אינדונזיה בבוגור.
ב-16 בספטמבר 2018, ויקיפדים דוברי השפה ארגנו סדנת WikiGap לקידום נשים בוויקיפדיה, בשיתוף פעולה עם ויקימדיה אינדונזיה ושגרירות שוודיה בג'קרטה.
ויקיפדיה סמיננגקבאו היא אחת מכמה מהדורות הוויקיפדיה היחידות באינדונזיה שביצעו תוכניות חינוך, בשיתוף פעולה עם הפקולטה למדעי הרוח באוניברסיטת אנדלס, פדאנג.
ויקיפד הבית בדרך כלל עוזר לתאם תחרויות כתיבת ערכים, אירועי גלא"ם (גלריות, ספריות, ארכיונים ומוזיאונים) או תחרויות גלא"ם, ויקימדיה והציבור הרחב.
מיזמים כמו מיזמי עריכה, האקתונים ועוד.
ב-2010, ליאם וויאט מאוסטרליה הפך לוויקיפד הבית הראשון, בעת שהתנדב במוזיאון הבריטי למשך זמן של 5 שבועות.
הוא ציין כי ל"ויקיפדיה" הצורך לחזק את שיתופי הפעולה שלה עם מוזיאונים כדי ליצור מידע עדכני ומדויק.
מוזיאון הילדים של אינדיאנפוליס הצטרף למיזם לאחר שהוויקיפדית לורי פיליפס התנדבה עבור אירוע גלא"ם באותה שנה, ובכך הפכה לוויקיפדית הבית השנייה.
השלישי, בנואה אוולין מצרפת כיהן בתפקיד בארמון ורסאי במשך חצי שנה.
"מוזיאון פיקאסו" בברצלונה ו"המוזיאון האמנותי של דרבי" באנגליה גם הם היו מאמצים מוקדמים של הרעיון.
בהמשך, גם "מכון סמית'סוניאן" הביע התעניינות ברעיון, ושכר את שירותיה של שרה סטירץ' כוויקיפדית בית.
ב-2011, "הארכיון הלאומי של ארצות הברית" העסיק את דומיניק מקדוויט-פארקס, סטודנט במכללת "סימונס" לתואר שני בהיסטוריה וניהול ארכיונים, לעבודה בארכיון.
מקדוויט-פארקס, ויקיפד מאז 2004, היה גם הראשון להתמנות לוויקיפד בית במשרה מלאה, בספטמבר 2013.
בשנת 2011 החלו שני מזימי הגלאם הראשונים בישראל, ראשית במוזיאון ישראל, ואז גם בספרייה הלאומית.
שני המיזמים כללו מינוי של ויקיפד בית - יאיר טלמור, שהיה ויקיפד הבית הראשון בישראל במוזיאון ישראל; וכמה חודשים מאוחר יותר, דניאל צבי שני, מונה לוויקיפד הבית הראשון בספרייה הלאומית בירושלים.
בינואר 2013, הספרייה הנשיאותית על שם ג'רלד פורד הפכה לספרייה הנשיאותית האמריקאית הראשונה להעסיק ויקיפד בית – מייקל בררה, סטודנט לתואר שני באוניברסיטת מישיגן.
בינואר 2016, מונה יואן מקאנדרו לוויקימד הבית באוניברסיטת אדינבורו.
זו הייתה הפעם הראשונה הידועה בעולם בה מינה מוסד להשכלה גבוהה (לא מוסד גלא"ם) ויקימד בית.
מאז 2016, יותר מ-100 ויקיפדים כיהנו בתפקיד, רובם בעבור שכר מהמוסד המארח או מארגון אחר, והשאר כמתנדבים.
תפקידו העיקרי של "ויקיפד הבית" הוא לעיתים קרובות לשמש כגורם מקשר בין המוסד המארח לבין קהילת "ויקיפדיה" על ידי סיוע באירועים והדרכות התומכים במטרות המשותפות למוסד ולקהילה.
חובות ההדרכה הטיפוסיות כוללות ארגון ו/או הובלת אירועי הדרכה ומרתוני עריכה ומתן הסברים לצוות אחר ולחברי הציבור על מדיניות ונהלים, כגון מדיניות בנושא ניגוד עניינים.
פעילויות העריכה עשויות לכלול תרומות לערכים הרלוונטיים לחומרים ולמטרות של המוסד, כגון ערכים אנציקלופדיים על חפצי תרבות משמעותיים באוסף של הארגון, או ערכים בתחום ידע ספציפי.
צורה נפוצה נוספת של שיתוף פעולה כוללת התעסקות עם אוספים דיגיטליים.
ויקיפד בית יכול לספק הדרכה על דיגיטציה ולסייע בהעלאת מדיה (עם המֵטָא-נתונים הקיימים) למיזם "ויקישיתוף".
משם, מתנדבי ויקימדיה יכולים להמשיך בעבודת תרגום, הרחבה, אימות הנתונים, קיטלוג מדיה ותמלול ידני ו מסמכים סרוקים במיזם "ויקיטקסט".
ניתן להשתמש במדיה שנוספה ל"ויקישיתוף" ב"ויקיפדיה", הן על ידי ויקיפדים בית הן על ידי עורכים מתנדבים.
צורה שלישית של שיתוף פעולה כוללת מסדות נתונים וממשקי תכנות יישומים (API); לדוגמה, "קרן ויקימדיה" מימנה ויקיפד בית ב"מרכז ספריית המחשב המקוונת" (OCLC) כדי לשלב את הממשק לחיפוש במאגר הספרות "WorldCat" בכלי ההשלמה האוטומטית של האזכורים ב"וויקיפדיה", מה שהפך את הוספת המקורות למהירה יותר עבור עורכי "ויקיפדיה".
ויקיפדי בית סייעו גם בשילוב מטא-נתונים של זיהויי ORCID והצהרות זכויות.
חלק מוויקיפדי הבית מכהנים לתקופה קצרה בלבד – לעיתים אפילו מספר שבועות – בעוד אחרים מחזיקים במשרות קבועות.
צורה נוספת היא של שיתוף פעולה הוא עדכון הנתונים בוויקינתונים וכן בקרת איכות על הנתונים הקיימים.
באופן כללי, ויקיפדיה והקהילה הכותבת הטילה הגבלות לגבי כתיבה של ערכים אנציקלופדיים או עריכתם תמורת תשלום, ואף אוסרת על כתיבה בתשלום שלא באופן מוצהר.
למרות זאת, ויקיפד בית מורשה לקבל גמול עבור פעילותם – באמצעות קבלת קרדיט, מלגה או שכר – דרך המוסדות המממנים אותם, ובלבד שהם מקפידים על ההנחיות נגד עיסוק בשיווק או ביחסי ציבור עבור המוסד.
בישראל, פעילות הגלא"ם החלה ב-2011, לאחר כנס "ויקימניה" בחיפה.
בספטמבר הושק שיתוף הפעולה של "ויקימדיה ישראל" ו"מוזיאון ישראל", ובמסגרתו מונה יאיר טלמור לוויקיפד הבית.
במסגרת הפרויקט ולאחריו, שוחררו לוויקיפדיה ולוויקישיתוף מעל 1,000 תצלומים בנושא אמנות ישראלית, ונפתחו ועודכנו ערכים על אמנים ישראלים מתצוגת הקבע של המוזיאון.
מכיוון שיאיר המשיך לעבוד במוזיאון כעובד מן המניין, שיתוף הפעולה נמשך מעל עשור.
בנובמבר אותה השנה, יצא לדרך מיזם הגלא"ם השני בישראל, גלאם "הספרייה הלאומית", במסגרתו מונה דניאל צבי שני לוויקיפד הבית.
בשנה העוקבת מונה לירון דורפמן לוויקיפד הבית של ספריית יונס וסוראיה נזריאן באוניברסיטת חיפה במסגרת יוזמה דומה.
לאחר פיילוט ראשון בספרייה הלאומית, הוחלט על סבב נוסף של ויקיפד בית, ועו"ד דרור לין מונה לתפקיד.
שיתוף הפעולה בין עמותת ויקימדיה ישראל והספרייה הלאומית נמשך לאורך שנים וממשיך גם היום, וכולל הישגים ייחודיים, כמו הטמעת דלפק ייעוץ ויקיפדי, וסדנאות עריכה בוויקיפדיה חודשיות שמוביל צוות הספרייה.
במסגרת גלא"ם, מוסדות נוספים בישראל מארחים או אירחו ויקיפדי בית.
ביניהם נמנים "המועצה לשימור אתרי מורשת בישראל", "המוזיאון הישראלי לקריקטורה ולקומיקס" "הארכיון לתולדות אשדוד", "ארכיון הסרטים הישראלי" בסינמטק ירושלים ו"ארכיון יד יערי".
ויקיפדיה האנגלית היא הגרסה בשפה האנגלית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה זו היא הראשונה והגדולה מבין כלל הוויקיפדיות.
החומר שנכתב עבור ויקיפדיה מציית לרישיון ה-CC-BY-SA.
ויקיפדיה האנגלית נוסדה ב-15 בינואר 2001 והגיעה לשני מיליון ערכים בספטמבר 2007, ולארבעה מיליון ביולי 2012. ב-1 בנובמבר 2015 נחצה הרף של חמישה מיליון ערכים.
ב-23 בינואר 2020 נחצה הרף של שישה מיליון ערכים, המהווים 11.6% מכלל הערכים בוויקיפדיות בשפות השונות.
חלק יחסי זה יורד בהתמדה בשל התפתחות ויקיפדיות בשפות השונות.
נכון לינואר 2020 רמת העומק שלה היא 989 והיא הוויקיפדיה הראשונה ברמת העומק, מבין כל הויקיפדיות המכילות מעל 50 אלף ערכים.
נכון ל- ב ישנם בו ערכים.
ויקיפדיה האנגלית הייתה המהדורה הראשונה של ויקיפדיה ועד היום היא הגדולה ביותר בהיקפה ביחס לשאר מהדורות ויקיפדיה בשפות האחרות.
בוויקיפדיה האנגלית גובשו לראשונה מוסכמות, מדיניות ומאפיינים אשר אומצו בהמשך על ידי מהדורות אחרות של ויקיפדיה.
גם ויקיפדיה האנגלית אימצה חלק מהמאפיינים שלה מוויקיפדיות אחרות, בפרט מוויקיפדיה הגרמנית.
אלה כוללים את "ערכים מומלצים", מדיניות נקודת המבט הנייטרלית, תבניות הניווט, מיון של ערכים "קצרמרים" לתת קטגוריות, מנגנונים להשגת רזולוציה כגון תיווך ובוררות, ושיתופי פעולה שבועיים.
גם מבחינה תוכנית קיימת ירושה מוויקיפדיה האנגליות לויקיפדיות אחרות ולהפך.
ערכים רבים בשפות רבות נוצרו על בסיס תרגום של הערך האנגלי, בפרט בשפות שרבים מדובריהן דוברים גם אנגלית.
רבים מהמשתתפים הפעילים בקרן ויקימדיה ומפתחי תוכנת המדיה-ויקי אשר עליה פועלת ויקיפדיה הם משתמשים בוויקיפדיה האנגלית.
בהשוואה שנערכה על ידי כתב העת המדעי Nature ב-2005 ל-42 ערכים מדעיים שונים בוויקיפדיה האנגלית ובבריטניקה התגלה שאין פערים מהותיים מבחינת דיוק.
הבדיקה הגיעה למסקנה שבוויקיפדיה היו בממוצע כ-4 אי-דיוקים בכל ערך מדעי, בעוד שבבריטניקה היו בערך שלושה אי-דיוקים.
ויקיפדיה האנגלית מושכת גם משתמשים ועורכים רבים אשר אנגלית איננה שפת אמם, בעיקר משום שאנגלית נמצאת בשימוש בהיקף נרחב כשפה שנייה, וזו אחת הסיבות שוויקיפדיה האנגלית היא כיום המהדורה הגדולה ביותר של ויקיפדיה.
גם קוראים ששפת אמם איננה אנגלית, מחפשים לעיתים מידע בוויקיפדיה האנגלית במקום בוויקיפדיה בשפתם, משום שוויקיפדיה האנגלית מכילה לרוב את המידע המקיף ביותר.
ב-1 במרץ 2014 פרסם שבועון החדשות האקונומיסט מאמר שכותרתו "העתיד של ויקיפדיה" אשר כלל ניתוח למגמות שונות על סמך נתונים שפורסמו על ידי קרן ויקימדיה, לפיהם "מספר העורכים במהדורה האנגלית ירד בשליש במהלך שבע השנים האחרונות".
לטענת המחקר שיעור הנטישה של עורכים ותיקים במהדורה האנגלית היה משמעותי יותר בהשוואה לזה של מהדורות ויקיפדיה בשפות אחרות.
כמו כן צוין במאמר של האקונומיסט כי מספר התורמים עם ממוצע של 5 עריכות או יותר לחודש היה קבוע יחסית מאז 2008 עבור מרבית המהדורות של ויקיפדיה.
צוין גם כי מספר העורכים הפעילים בוויקיפדיה האנגלית היה בשיא בשנת 2007 כאשר היו פעילים באתר בסביבות 50,000 עורכים, וכי מספר זה צנח לכ-30,000 עד תחילת 2014. אם נטישת העורכים הוותיקים תימשך באותה המגמה של כ-20,000 בתקופה של 7 שנים, עד 2021 יהיו בוויקיפדיה האנגלית רק 10,000 עורכים פעילים.
לעומת זאת, מניתוח המגמות שפורסמו ב"אקונומיסט" עולה שבמרבית המהדורות האחרות של ויקיפדיה כמות העורכים הפעילים נשארת פחות או יותר זהה לאורך זמן.
במאמר באקונומיסט לא צוין למה דווקא כמות העורכים הפעילים בוויקיפדיה האנגלית נמצא בדעיכה מהותית או מה נעשה בויקיפדיות בשפות האחרות שתרם לכך שכמות העורכים הפעילה בהן לא דעכה באופן מהותי לאורך זמן.
15 בינואר 2001 – השקת הוויקיפדיה האנגלית
16 בינואר 2001 – נוצר הדף הראשון במרחב הערכים
1 במרץ 2006 – נכתב הערך המיליון
ויקיפדיה הגרמנית היא הגרסה בשפה הגרמנית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
גרסה זו של ויקיפדיה החלה לפעול במרץ 2001 והייתה לוויקיפדיה השנייה שנוסדה, אחרי ויקיפדיה האנגלית.
ויקיפדיה הגרמנית היא הוויקיפדיה הרביעית בגודלה.
כמו כן, היא הוויקיפדיה השנייה הנצפית ביותר, עם כ-1.4 מיליארד דפים נצפים בחודש.
בעריכת ויקיפדיה הגרמנית מקובלות המלצות הכתיב של מילון דודן שנחשב למילון המוכר והסמכותי ביותר בגרמניה.
צורות כתיב ומילים הנפוצות באוסטריה ובשווייץ השונות מאלו המקובלות בגרמניה מקובלות רק בערכים העוסקים בעניינים מקומיים למדינות אלו.
דוגמה להבדל בולט אחד בין צורות הכתיב היא האות ß שאינה בשימוש בשווייץ ובאוסטריה ובמקומה משתמשים ב-ss.
למספר ניבים של גרמנית יש גרסאות ויקיפדיה משל עצמן, כגון: אלמאנית, סקסונית תחתית, לוקסמבורגית, גרמנית פנסילבנית ובווארית.
לוויקיפדיה הגרמנית מספר מאפיינים ייחודיים השונים מאלו של שאר הוויקיפדיות:
ישנם כללים נוקשים וסלקטיביים באשר לחשיבותם האנציקלופדית של תכנים מתחומים שונים ומה ראוי להופיע בוויקיפדיה.
חל איסור להציג תמונות תחת שימוש הוגן.
דגש רב על סימוכין מן האקדמיה וגישה שלילית כלפי סימוכין מן העיתונות, זאת כדי להגביר את אמינות התכנים.
מחיקת תכנים גם על נושאים בעלי חשיבות אנציקלופדית ברורה אם אינם עומדים בתנאי איכות והיקף מספקים.
אין תג "קצרמר" בערכים קצרים המציין כי הערך דורש הרחבה.
בניגוד למקובל בוויקיפדיות אחדות, אין העלאות המוניות של ערכים שבלוניים על ידי בוטים.
מופעלת הרחבה מיוחדת המאפשרת לעורכים מוסמכים לסמן גרסאות של ערכים כאמינות (כמו בגרסה העברית של ויקיפדיה).
ישנו עיתון מקוון פנים קהילתי הנקרא "Kurier" שמתעדכן תדיר.
בדצמבר 2007 פרסם המגזין הגרמני "שטרן" תוצאות של מחקר שהשווה בין ויקיפדיה הגרמנית לגרסה המקוונת של אנציקלופדיית ברוקהאוס.
הסיקור של ויקיפדיה נמצא על ידי החוקרים שלם ומעודכן יותר, אולם אנציקלופדיית ברוקהאוס כתובה בשפה יותר ברורה, ואילו ערכי ויקיפדיה אחדים ספגו ביקורת מהחוקרים על היותם מסובכים מדי עבור קוראים שאינם מומחים, וערכים רבים אחרים על היותם ארוכים מדי.
מפגשים וכנסים של כותבים בוויקיפדיה הגרמנית נערכים באופן תדיר.
כמו כן, ארגנו כותבי ויקימדיה הגרמנית את כנס ויקימניה הראשון ב-2005 בפרנקפורט, בו השתתפו כ-400 אנשים מ-50 מדינות שונות.
ב-2006 התקיים כנס "אקדמיית ויקיפדיה" הראשון באוניברסיטת גטינגן שבגרמניה.
מאז אורגן כנס דומה במקומות רבים ברחבי העולם, בהם ישראל.
הכנס מתמקד בוויקיפדיה מנקודת מבט אקדמית.
ב-23 בנובמבר 2006 הגיע מספר הערכים בוויקיפדיה הגרמנית ל-500,000. ביום זה החליטו כותבי ויקיפדיה הגרמנית להכריז על "יום ראשון ללא ערכים", יום בו העורכים מחליטים שלא לכתוב כלל ערכים חדשים, ובמקום זאת להתרכז בשיפור הערכים הקיימים.
ויקיפדיה הגרמנית מקיימת תחרות כתיבת ערכים נושאת פרסים פעמיים בשנה.
חבר שופטים שנבחר מתוך קהילת הכותבים קובע את הערכים המנצחים.
תחרויות אלו הניבו לוויקיפדיה הגרמנית מספר רב של ערכים מומלצים, סטטוס המעיד על הערכים האיכותיים ביותר בוויקיפדיה.
ביוני 2007 הוכרז מיזם של שלוש שנים לכתיבה ושיפור ערכים בנושא משאבי טבע מתחדשים במימון של משרד החקלאות הגרמני וויקימדיה גרמניה.
ב-27 בדצמבר 2009 חצתה ויקיפדיה הגרמנית את רף מיליון הערכים.
לאורך השנים יצאו מספר גרסאות לא מקוונות של ויקיפדיה הגרמנית או חלקים ממנה, הן כתקליטורים והן ככרכים מודפסים.
ויקיפדיה היידית (יידיש: יידישע וויקיפעדיע) היא הגרסה ביידיש של ויקיפדיה.
היא נוסדה ב-13 במרץ 2004, והערך הראשון בה נכתב ב-28 בנובמבר באותה שנה.
בוויקיפדיה היידית פורטלים וערכים רבים הקשורים ביהודים, יהדות, ומועדים ביהדות.
ויקיפדיה ההולנדית היא הגרסה בשפה ההולנדית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
זוהי הוויקיפדיה השישית בגודלה מבחינת מספר הערכים.
במחקר שנערך ב-2006, דורגה ויקיפדיה ההולנדית במקום השלישי ברשימת אתרי האינטרנט הפופולריים ביותר בהולנד, אחרי גוגל ו-Gmail.
הערך המיליון של ויקיפדיה זו נכתב בדצמבר 2011. בסוף מרץ 2013 הפכה ויקיפדיה ההולנדית לוויקיפדיה השלישית בגודלה לאחר שעקפה את ויקיפדיה הצרפתית, אך עד 2019 ירדה למקום השישי.
ויקיפדיה הבולגרית היא הגרסה בשפה בולגרית של אנציקלופדיית האינטרנט החופשית ויקיפדיה.
היא הושקה ב־6 בדצמבר 2003, ונכון ל- ב ישנם בה ערכים ו- משתמשים פעילים.
ב־26 בדצמבר 2007 נכתב הערך ה־50,000. ב־24 במאי 2010 נכתב הערך ה־100,000, ובאותו היום ויקיפדיה הבולגרית שינתה את הלוגו שלה ללוגו עם המספר 100,000. לאחר מספר ימים הלוגו שונה בחזרה ללוגו הרגיל.
לקראת סוף שנת 2011 ויקיפדיה הבולגרית הגיעה ל־100 אלף משתמשים רשומים.
בתחילת שנת 2014 היו בוויקיפדיה הבולגרית כ־150 אלף משתמשים רשומים.
נכון ל- ב ישנם בו משתמשים פעילים (משתמשים שביצעו לפחות עריכה אחת ב־30 הימים האחרונים).
ויקיפדיה היפנית (ביפנית: ウィキペディア日本語版) היא הגרסה בשפה היפנית של אנציקלופדיית האינטרנט החופשית ויקיפדיה, גרסה זו נפתחה במרץ 2001, וב־12 בפברואר 2003 חצתה את רף 1,000 הערכים, באפריל 2006 חצתה את רף 200,000 הערכים, וביוני 2008 חצתה את רף 500,000 הערכים.
ויקיפדיה היפנית נוצרה במרץ 2001, במקביל ליצירת ויקיפדיה הגרמנית וויקיפדיה הקטלאנית.
כל הדפים היו כתובים או באלפבית לטיני או ברומאג'י כיוון שהתוכנה לא הייתה מותאמת עדיין לאותיות יפניות.
ויקיפדיה הטורקית (בטורקית: Türkçe Vikipedi) היא הגרסה בשפה הטורקית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
החומר שמתפרסם בוויקיפדיה כפוף לרישיון חופשי של Creative Commons מסוג CC-BY-SA, ולפיכך היקף זכויות היוצרים עליו מצומצם מאוד.
החל מה-29 באפריל 2017, נחסמה האפשרות לגלוש בוויקיפדיה בכל השפות בטורקיה, בהוראת רשות טכנולוגיות המידע והתקשורת הטורקית.
לפי מנוע החיפוש אלקסה, לפני חסימת הגישה, ויקיפדיה הייתה האתר ה-14 הנצפה ביותר בטורקיה.
בית המשפט הטורקי העליון שחרר את החסימה ב-26 בדצמבר 2019.
ויקיפדיה הווייטנאמית (בווייטנאמית: Wikipedia tiếng Việt) היא הגרסה של ויקיפדיה בשפה הווייטנאמית.
כמו בגרסאות בשפות אחרות של פרויקט ויקיפדיה, תוכן המיזם נגיש ונוצר באמצעות תוכנת מדיה-ויקי.
לוויקיפדיה הווייטנאמית אתר אינטרנט מתחרה גדול בשם "המילון האנצקלופדי של וייטנאם", אתר אנצקלופדי הממומן על ידי מדינת וייטנאם.
נכון למאי 2015 רק כ-375,000 מערכיה נוצרו על ידי הגולשים באתר, בעוד שכשני שלישים מהערכים נוצרו על ידי בוטים.
עובדה זאת מיקמה אותה למעשה כוויקיפדיה השלישית בגודלה בשפה שאינה אירופאית, אם לא מחשיבים את ערכי הבוט, אחרי ויקיפדיה היפנית וויקיפדיה הסינית.
ויקיפדיה הווייטנאמית החלה את דרכה בנובמבר 2002 עם עמוד ראשי וערך על איגוד האינטרנט העולמי.
המיזם לא משך תשומת לב רבה ולא החל למעשה לצבור תרומות משמעותיות עד ל"לידתו" מחדש באוקטובר 2003, וכן לאחר שהוספה לתוכנת הוויקי היכולת לכתוב אותיות בתקן יוניקוד.
ב-25 באוגוסט 2008 נכתב הערך ה-50,000 בוויקיפדיה הווייטנאמית, כאשר רק 432 ערכים מתוכם נוצרו הודות לבוטים.
ב-13 בספטמבר 2009 המיזם חצה את רף 100,000 הערכים, כאשר מתוכם חמישה אחוזים היו מבוססי בוט.
כיום, מספר הערכים הקצרים המתויגים כ"קצרמרים" נאמד בעשרות אלפים, שאת רובם המכריע יצרו בוטים שונים.
ויקיפדיה ההונגרית היא הגרסה בשפה ההונגרית של מיזם ויקיפדיה.
האתר הושק ב-8 ביולי 2003 (היום בו הושקה ויקיפדיה העברית), וחצה את הרף של 400,000 ערכים בדצמבר 2016.
נכון לדצמבר 2023, ויקיפדיה ההונגרית דורגה במקום ה-29 בעולם מבחינת כמות הערכים בה.
מדד העומק שלה, המהווה מדד גס לאיכות הערכים, עומד על 60.69 בלבד.
דף הערך הראשון של ויקיפדיה ההונגרית הוקם למעשה ב-5 בספטמבר 2001 על ידי לארי סנגר, מחלוצי פרויקט ויקיפדיה, שיצר את כתובת האינטרנט http://hu.wikipedia.com.
במשך חודשים רבים האתר הכיל מעט מאוד תוכן וסבל מהשחתות רבות.
ויקיפדיה ההונגרית, כפי שהיא מוכרת כיום בעולם, הושקה מחדש על ידי פטר גרביי ב-8 ביולי 2003. באותו יום, העמוד הראשי הכיל טקסט בהונגרית, כלל ממשק משתמש הונגרי וכתובתו הייתה http://hu.wikipedia.org.
מאז ההשקה המחודשת המיזם צמח בצורה יציבה, ודורג במקום ה-34 בעולם מבחינת גודלו בשנת 2003 ובמקום ה-18 בדצמבר 2005. האתר אף הגיע להיות מדורג במקום ה-17 בעולם בדצמבר 2009, ובמקום ה-19 בספטמבר 2011.
ב-14 בינואר 2013, ויקיפדיה ההונגרית הייתה לוויקיפדיה הראשונה שעשתה שימוש בויקינתונים.
ויקיפדיה ההונגרית עברה את הרף של 50,000 ערכים ב-7 בפברואר 2007. הרף של 100,000 ערכים נחצה ב-17 ביולי 2008, והרף של 150,000 ערכים ב-25 בדצמבר 2009, אז עקפה ויקיפדיה זו את האנציקלופדיה המודפסת הגדולה ביותר בשפה ההונגרית.
הרף של 200,000 ערכים נחצה בספטמבר 2011, ולכבוד האירוע הוחלף הסמליל של המיזם במונה אנלוגי המורה על 200,000. ב-15 בדצמבר 2016 חצה מספר הערכים במיזם את סף 400,000 הערכים.
ב-17 ביוני 2010, מספר הערכים המומלצים במיזם הגיע ל-500.
ויקיפדיה האספרנטית (אספרנטו: Vikipedio en Esperanto) היא המהדורה של ויקיפדיה בשפת האספרנטו.
תחילת דרכה בדצמבר 2001 כמהדורה ה-11 של מיזם ויקיפדיה לצד ויקיפדיה הבסקית.
נכון לדצמבר 2023 היא מדורגת במקום ה-37 בעולם מבחינת גודלה.
זוהי הוויקיפדיה הגדולה ביותר עבור שפה מתוכננת (הבאה לאחריה היא ויקיפדיה בוולאפיק).
נכון לדצמבר 2023, מדד העומק (המהווה מדד ראשוני לאיכות הערכים ומתבסס בין היתר על היחס בין מספר הערכים למספר העריכות) של ויקיפדיה האספרנטית עומד על 16.54 בלבד.
לצורך השוואה, באותה עת מדד העומק של ויקיפדיה העברית היה 267.86 ושל ויקיפדיה האנגלית 1214.95. על פי הנתונים המוצגים בה, מעל 117 אלף מבקרים אינדיבידואלים ועוד כ-33 אלף שעיינו בו באמצעות מכשיר סלולרי.
היסטוריה והשפעתה של ויקיפדיה האספרנטית
צ'אק סמית, אמריקאי דובר אספרנטו, נחשב למייסד ויקיפדיה האספרנטית.
האנציקלופדיה החלה את דרכה לאחר שהוא העלה לאתר 139 ערכים מוויקיפדיית האינטרנט הראשונה באספרנטו, מלאכה שהחל בה ב-15 בנובמבר 2001 וסיים בתום שלושה שבועות.
לאחר מכן, הוא פתח במסע במטרה להביא לאתר תורמים מקרב מדינות אירופה הדוברים את שפת אספרנטו.
מסעו נמשך מעל שנה, ובנובמבר 2002 הוא נאם על המיזם בכנס העשירי לקידום האספרנטו בעולם המדע והטכנולוגיה, שנערך בדובז'יכוביצה שבצ'כיה.
דוברי אספרנטו אחרים היו מעורבים בהקמת ויקיפדיות בשפות אחרות (צ'כית, סלובקית, וסוואהילי).
בריון ויבר, דובר אספרנטו והעובד הראשון של קרן ויקימדיה, הוסיף לתוכנת מדיה-ויקי את היכולת לכתוב באלפבית האספרנטי בינואר 2002. בעקבות התוספת נסללה הדרך להוספת אלפביתים נוספים מלבד זה של השפה האנגלית, וכיום ניתן לכתוב בכל המיזם בתקן Unicode.
נכון לפברואר 2022, ישנם 309 ערכים מומלצים בוויקיפדיה האספרנטית ו-279 ערכים נוספים הנחשבים "ראויים".
קהילת הכותבים משתתפת בפרויקט "המקבץ השבועי" שמטרתו קידום ערכים שהוזנחו ויצירת ערך מומלץ חדש שיופיע בעמוד הראשי.
כמו כן, הקהילה פעילה מאוד בפרויקט "התרגום השבועי".
לפי נתונים סטטיסטיים שמנהלת קרן ויקימדיה, בהם רשימת "ערכים שכל ויקיפדיה צריכה לכלול", ויקיפדיה האספרנטית מדורגת במקום ה-36 בעולם.
כלומר, כמעט ולא חסרים לה ערכים מרשימת הביקורת, אך היא מכילה לא מעט ערכים קצרים.
נכון לפברואר 2012, ויקיפדיה האספרנטית דורגה במקום ה-5 בקרב ויקיפדיות המכילות מעל 100,000 ערכים ובהן כמות הערכים היא הגדולה ביותר ביחס לדוברי השפה.
זאת, על סמך ההנחה שבתקופה זו היו בעולם כ-2 מיליון דוברי אספרנטו.
התפלגות התורמים לאתר היא לפי החלוקה הבאה: 25 אחוז מהתרומות מקורן מצרפת, 13.6 אחוז מגרמניה, 11.6 אחוז מארצות הברית, 9.4 אחוז מהולנד, 5.9 אחוז מפולין והיתר ממדינות אחרות.
מאחר שאספרנטו היא שפה בינלאומית והתורמים לוויקיפדיה האספרנטית באים מאזורים רבים, מהדורה זו נחשבת לוויקיפדיה הרב-לאומית ביותר.
מבחינה זו, היא מתחרה רק עם ויקיפדיה הערבית, אשר 42.8 אחוזים מהתורמים לה מקורם משתי מדינות בלבד.
יחד עם דוברי אספרנטו מתחילים ובינוניים, דוברי אספרנטו מנוסים ואלו הדוברים את השפה ברמת שפת אם הצטרפו לפרויקט.
בין התורמים למיזם ניתן למנות שלושה תורמים ייחודיים, כולם חברי האקדמיה לאספרנטו: חריט ברוולינג, ג'ון ולס וברטילו ונרגרן.
לתוך ויקיפדיה האספרנטית מוכנסים ברשות ערכים מתוך האנציקלופדיה האספרנטית משנת 1934.
המיזם הוזכר מספר פעמים בכלי התקשורת, בין היתר ברדיו פולין.
בשנת 2011 נערך כנס גדול שסובסד על ידי צ'כיה ובו חגגו 10 שנים לוויקיפדיה האספרנטית, האירוע זכה לסיקור נרחב מהטלוויזיה הצ'כית.
ארגוני אספרנטו, דוגמת אגודת האספרנטו העולמית, לא תורמים בעצמם למיזם, אך הם מספקים עמדות מחשב בכנסי אספרנטו בהם מוצג המיזם והקהל מוזמן לתרום לאתר.
בכנס האספרנטו העולמי שנערך ברוטרדם בקיץ 2008 נערכו שני מפגשים של קהילת הכותבים, וכן התקיימה הרצאה על האתר בוועידה האספרנטולוגית.
קהילת ויקיפדיה האספרנטית יצרה ופרסמה 40 דפי עזר למשתמש באתר, המכונים "ויקיפדיה: מדריך מעשי" (באספרנטו: Vikipedio: Praktika Manlibro).
מדריך זה נמכר ברשת ובכנסים.
המדריך נועד להנחות וללמד את הוויקיפדים הצעירים כיצד לבצע עריכות בוויקיפדיה האספרנטית.
ויקיפדיה הבסקית היא המהדורה של ויקיפדיה בשפה הבסקית.
מהדורה זו החלה את דרכה ב-6 בדצמבר 2001 ונכון ל- ב ישנם בה ערכים ו- משתמשים פעילים.
מדד העומק שלה בתקופה זו, המהווה מדד גס לאיכות ערכים, עומד על 12.84 בלבד.
זאת בהשוואה למדד עומק של 267.86 עבור ויקיפדיה העברית ו-1214.95 עבור ויקיפדיה האנגלית באותה תקופה.
בראיון שנערך באוגוסט 2007 עם ג'ימי ויילס, מייסד מיזם ויקיפדיה, הוא הזכיר את ויקיפדיה הבסקית כדוגמה מדוע יש להחזיק ויקיפדיות בשפות עם מיעוט של דוברים:
ב-25 בינואר 2008, ויקיפדיה הבסקית זכתה באות ממגזין "ארגיה" הבסקי בקטגוריית האינטרנט.
ב-21 במאי 2011, ויקיפדיה הבסקית חצתה את הרף של 100,000 ערכים, עם יצירת ערך העוסק בדיכוי השימוש בשפה הבסקית לאורך ההיסטוריה.
הערך נכתב בשותפות עם מספר רב של תורמים שונים.
בדצמבר 2011, קרוב ל-11,000 ערכים חדשים הוספו למיזם על ידי משרד התרבות של הממשלה הבסקית.
נכון לפברואר 2012, ויקיפדיה הבסקית הייתה הוויקיפדיה השנייה בעולם, היא הכילה מעל 100,000 ערכים ויחס הערכים בה יחסית לדוברי השפה היה הגבוה ביותר.
הערכה זו מתבססת על כך שהיו 665,800 דוברי בסקית בזמנו.
ויקיפדיה הלטינית היא אנציקלופדיה אינטרנטית חופשית בשפה הלטינית.
בשעה שרוב תוכן האנציקלופדיה הוא בלטינית, השיחות והדיונים הם לרוב בשפות מודרניות שונות, לרוב אירופאיות, כיוון שהמשתמשים מוצאים את זה נוח יותר.
שוחרי השפה הלטינית מציינים כי קיים שיפור מתמיד באנציקלופדיה.
רוברט גורבל, יושב ראש המחלקה ללימודים קלאסיים באוניברסיטת UCLA, ציין כי ישנם ערכים מצוינים אם כי חלק מהתורמים לא כותבים את השפה בצורה מושלמת.
אוצר מילים מודרני והטבעת מונחים חדשים
הכלל הראשון והראשי בוויקיפדיה זו הוא ללא נאולוגיזם וללא המצאת מילים חדשות או כפי שמנוסח החוק בלטינית, "Noli fingere".
בתחילה, לא היה קשה ליישם כלל זה כי רווחו בוויקיפדיה מאמרים אודות התקופות הקלאסיות.
החל משנת 2006 השתנה המצב כשקבוצה של תורמים חדשים החלה להכניס מונחים מהמאה ה-20 בתחומים מודרניים שונים כגון תרבות הפופ וטכנולוגיה.
מאמרים אלו העמידו בקושי רב את הכלל וקשה היה ליישמו.
פתרון חלקי לבעיה זו נמצא על ידי הפיכת חלק משמות הערכים המודרניים לקלאסיים.
לדוגמה, שמו הפרטי של ג'יימס הטפילד, סולן להקת מטאליקה, נהייה ל-Iacobus - שם לטיני קלאסי.
לשם התמודדות עם מושגים ותפיסות מודרניות, אומצו גם מושגים מלטינית מודרנית.
בין המקורות למושגים אלה, לטינית בוטנית, לטינית מדעית אנציקלופדיות לטיניות בנות המאה ה-18 והמאה ה-19 וספרים.
בנוסף, המילון הרשמי של הוותיקן ללטינית מודרנית מהווה מקור נוסף.
המקור העכשווי ביותר הבא לעזרת הוויקיפדיה הלטינית הוא תוכניות רדיו ועיתונים בלטינית עכשווית.
כאשר לעיתים, נתקלים בערך אשר לא ניתן למצוא לו מונח בלטינית בשל חדשנותו, המנהג הרווח הוא לעשות את מה שעושים בשאר השפות המודרניות, לשאול מילה משפה אחרת, ואם ניתן, להחיל עליה את חוקי הלטינית.
דוגמאות לכך ניתן לראות בערכים אודות החלקיקים פוטון וגלואון.
פעמים רבות הליך זה קל כיוון שלמילים מדעיות רבות יש מקורות לטינים או יווניים בשל השימושים במונחים יווניים או לטיניים במדע גם בתקופה המודרנית.
ויקיפדיה המודפסת היא פרויקט אמנות של מייקל מאנדיברג בשיתוף ויקיפדיה האנגלית.
במהלך הפרויקט הודפסו 106 כרכים מתוך 7,473 הכרכים של ויקיפדיה האנגלית כפי שהייתה קיימת ב-7 באפריל 2015 והוכנה גם תפאורה המציגה את הכריכה של כ-1,980 כרכים נוספים (אשר לא הודפסו).
36 כרכים נוספים שבהם כל 7.5 מיליון התורמים שתרמו לוויקיפדיה האנגלית היו גם כן חלק מהפרויקט.
תוכן העניינים בלבד מתפרס על 91 כרכים בעלי 700 עמודים לכרך.
הכרכים המודפסים כוללים רק את תוכנם של הערכים.
הפרויקט הוצג בגלריית דני בניו יורק בקיץ 2015.
מייקל חשב לראשונה על הפרויקט ב-2009, אך נתקל בקשיים טכניים.
הוא ביקש משותפו לפרויקט, יונתן קיריפאראן, לסייע עם תוכנת הקוד, לקמפל אותה, לעצב אותה ולעלות הורדה של כל התוכן בוויקיפדיה האנגלית.
קובצי ההדפסה הועלו להוצאת הספרים Lulu.com והם זמינים להדפסה ככרכי נייר.
המוטיבציה של מייקל הייתה לענות על השאלה, "כמה גדול זה?".
כישות Big data, גודלה נמצא על סף מאגר מידע הניתן להצגה כאוסף רב של כרכים, אך לא גדול עד כדי כך שהצגת המידע באופן פיזי היא על גבול הבלתי אפשרי, כגון קובצי הנתונים של פייסבוק או NSA.
קתרין מאהר, באותה עת דוברת קרן ויקימדיה (מאז שנת 2016 מנכ"לית הקרן), תיארה אותו כ"מחווה של ידע" ו"מחווה אדירה וחסרת משמעות".
ויקימדיה שיתפה פעולה עם הפרויקט ועם הוצאת הספרים Lulu.com כדי לסייע במימון.
המשימה נמשכה שלוש שנים, ותהליך ההעלאה נמשך 24 ימים, 3 שעות ו-18 דקות.
המשימה הושלמה ב-12 ביולי 2015. PediaPress ניסתה לגייס כסף לכיסוי על הוצאות ההדפסה ב-Indiegogo ב-2014, אך הפרויקט נעצר.
מייקל מעריך כי עלויות ההדפסה של תדפיס מלא הן כ-500,000 דולר.
בתערוכת האמנות דני הוצג רק חלק קטן מהכרכים המודפסים.
על הקיר נראו כ-2,000 כרכים שהוצגו כטפטים על הקיר.
קובצי ההדפסה הועלו לאתר Lulu.com.
ויקיפדיה הטמילית (בטמילית: தமிழ் விக்கிப்பீடியா) היא המהדורה בטמילית של ויקיפדיה, המנוהלת בידי קרן ויקימדיה.
היא הוקמה בספטמבר 2003 והגיעה ל-91,000 ערכים במרץ 2017. ויקיפדיה הטמילית היא הוויקיפדיה ה-60 בגודלה, והוויקיפדיה השנייה בגודלה בין השפות ההודיות מבחינת מספר המאמרים.
זוהי גם הוויקיפדיה הראשונה ממוצא דרום-הודי שמחזיקה ביותר מ-100 אלף מאמרים.
הפרויקט הוא אחד מהמובילים מבחינת איכות משפות דרום אסיה.
במיזם כ-135 אלף ערכים ו-187 אלף משתמשים רשומים נכון למרץ 2021.
בניגוד לביקורת האקדמית על ויקיפדיה בארצות המערב, ויקיפדיה הטמילית נחשבת למקור מידע חשוב בשפה הטמילית באינטרנט.
האנציקלופדיה עוברת פחות ונדליזם בהשוואה לפרויקטים גדולים יותר של ויקיפדיה, בעיקר משום שלפרויקט צמיחה איטית יותר, מפאת מחסור במשאבים או בשירותי אינטרנט באזורים הכפריים של טאמיל נאדו וסרי לנקה.
רוב פיתוח הפרויקט נובע מפזורה טמילית בחו"ל.
בחודש אפריל 2010, נערך כנס האינטרנט הטמילי לסטודנטים במדינת טמיל נאדו, אשר הודו על הגדלת התוכן לוויקיפדיה הטמילית.
התחרות הסתיימה עם יצירת 1,200 מאמרים חדשים שנבדקו באקדמיה על ויקיפדיה הטמילית בנושאים שונים.
בספטמבר 2013 ציינה מהדורה זו של ויקיפדיה את יום הולדתה העשירי.
ויקיפדיה הארמנית (בארמנית: Հայերեն Վիքիպեդիա) היא הגרסה בשפה הארמנית של ויקיפדיה.
היא נוצרה בפברואר 2003, אולם התחילה להתפתח בשנת 2005. שמה שונה ב-5 ביולי 2012.
השפה הארמנית היא בעיקרה הניב הארמני המזרחי.
עם זאת, ויקיפדיה הארמנית מכילה גם תוכן בניב הארמני המערבי, אשר מדובר בעיקר בקרב ארמנים גולים ממדינתם.
לערכים מסוימים בוויקיפדיה הארמנית יש גרסאות נפרדות בניבים השונים.
במקרים אלו, גרסת הניב המשני של הערכים ממוקמת בפינה הימנית העליונה של הערך בניב העיקרי.
ב-24 במרץ 2014 השיקו ביחד קרן ויקימדיה הארמנית ומערכת התוכנית "הגורם האנושי" (ארמנית: «Մարդկային գործոն») את קמפיין "ערך מאת כל ארמני" (מילולית: ארמני אחד, ערך אחד; ארמנית: «Մեկ հայ՝ մեկ հոդված»), והקמפיין הועלה בכמה תחנות טלוויזיה ארמניות.
מטרת הקמפיין הייתה להגדיל את ערכיה של ויקיפדיה הארמנית בכמות ובאיכות.
בנוסף להרחבת הנוכחות של דוברי ארמנית בוויקיפדיה, המטרה הייתה להעלות את הרמה של כל ערכים כדי שיסקרו את ההיסטוריה העשירה של העם הארמני, לצד מקומם של הארמנים בעולם היום.
מארגני הפרויקט קיוו לפגישות בין נציגי מדע, אמנות ותרבות, במטרה להכיר אותם עם מסורת הוויקי ולגרום להם לתרום לפיתוח ויקיפדיה הארמנית.
הקמפיין הושק בתוכנית "הגורם האנושי" בתאריך 24 במרץ 2014 בטלוויזיה הארמנית, ובעקבותיה הופץ גם בערוצי מדיה נוספים.
מסיבת עיתונאים על הקמפיין נערכה ב-27 במרץ 2014.
ביולי 2014 דיווחה רשת BBC News כי בעקבות הקמפיין שנערך עקפה ויקיפדיה הארמנית מספר ויקיפדיות בשפות המדוברות במדינות סמוכות במספר הערכים שלה: בשעה שבוויקיפדיה הארמנית היו יותר מ-125,000 דפים, בוויקיפדיה האזרית היו כ-102,000 דפים ובוויקיפדיה הגאורגית כ-84,000 דפים.
הקמפיין נתמך גם על ידי ממשלת ארמניה.
שר החינוך הארמני ארמן אשותיאן הצהיר בפומבי כי "ערך מאת כל ארמני – אני בהחלט עושה את זה ואני מאמין שגם אתה".
שר הביטחון הארמני סיראן אוהניאן הודיע כי הוא יצר ערך על צבא ארמניה.
ויקיפדיה המלאית (במלאית: Wikipedia Bahasa Melayu, בג'אווי: ويکيڤيديا بهاس ملايو, קיצור: mswiki) היא הגרסה בשפה המלאית של ויקיפדיה, מיזם המופעל על ידי קרן ויקימדיה..
מהדורה זו החלה לפעול ב-26 באוקטובר 2002, ונכון ל- ב ישנם בו ערכים ו- משתמשים פעילים.
באוגוסט 2021, הייתה ויקיפדיה המלאית מדורגת במקום ה-34 בדירוג כל הוויקיפדיות בעולם מבחינת מספר הערכים.
למרות הדמיון בין מלאית ואינדונזית, ויקיפדיה המלאית וויקיפדיה האינדונזית מופעלות בנפרד על ידי שתי קבוצות של משתמשים שונים, כשוויקיפדיה האינדונזית החלה שישה חודשים לאחר ויקיפדיה המלאית.
נכון ל-2009, בוויקיפדיה האינדונזית היו פי שלושה משתמשים פעילים מאשר ויקיפדיה המלאית.
ב-2009, אנדרו לי כתב: "הקבוצות הוקמו עקב הגבולות הבינלאומיים ובעתיד הקרוב לא נראה כי הן יתמזגו."
החל מ-27 ביולי 2016, העלאת קבצים אינה מתאפשרת עוד בוויקיפדיה המלאית, ובמקום זאת הופנתה מחדש אל ויקישיתוף.
זוהי הוויקיפדיה הראשונה שעשתה זאת.
ויקיפדיה האלמאנית (באלמאנית: Alemannischi Wikipedia) היא הגרסה של ויקיפדיה, האנציקלופדיה החופשית, בשפה האלמאנית.
המיזם מופעל, כיתר הוויקיפדיות, בידי קרן ויקימדיה.
גרסה זו הוקמה ב-13 בנובמבר 2003 בשפה האלזסית.
כעבור שנה הורחב הפרויקט כדי שיוכל להחיל את כל הדיאלקטים האלמאניים בשל פעילות נמוכה בשנה הראשונה לפרויקט.
נכון לחודש יולי 2017 הייתה ויקיפדיה האלמאנית מדורגת במקום ה-106 בדירוג ויקיפדיות העולמי.
ויקיפדיה האלמאנית נערכת בעיקר על ידי תושבי גרמניה, שווייץ, אוסטריה, צרפת ואיטליה.
ייחודה של ויקיפדיה האלמאנית מתבטא במגוון דיאלקטים רבים הנמצאים בשימוש בערכים השונים, ביניהם כל הדיאלקטים של אלמאנית, גרמנית שווייצרית ואלזסית.
מקובל כי ערך ימשיך להתקיים באותו הניב בו החל להיכתב ולמעט במקרים חריגים אין "לתרגם" ערך לניב אחר.
עם זאת ערכים בוויקיפדיה האלמאנית עשויים להיכתב בתערובת של ניבים שונים.
מאחר שאין אורתוגרפיה סטנדרטית, חוקי האיות הם נינוחים למדי ואין צורה אחידה לכל מילה.
אולם ההמלצה לתורמים היא לדבוק במוסכמות האיות של השפה האנגלית, ושימוש בכללים אחרים עלול שלא להתקבל בעין יפה.
שמות הערכים הם לרוב בגרמנית תקנית, אך לעיתים קרובות שם הערך יוצג בפועל (על ידי שימוש בתבניות) באלמאנית.
ויקיפדיה האלמאנית היא הוויקיפדיה הראשונה שהוקמה עבור דיאלקט גרמני, ובעקבותיה נוצרו גם ויקיפדיות בדיאלקטים שונים של הגרמנית - ויקיפדיה הבווארית וויקיפדיה הריפוארית.
בעבר, הוקמו באלמאנית עוד מיזמים של קרן ויקימדיה, ביניהם ויקימילון וויקיציטוט.
אך מאחר שהיקף הפעילות בפרויקטים אלו היה נמוך במשך השנים, הוחלט למזג את כל הפרויקטים לתוך ויקיפדיה האלמאנית, ומאז 2008, הם קיימים במרחבים נפרדים בתוך ויקיפדיה האלמאנית, ולא בתור מיזמי אחות כמו בשפות אחרות.
נכון ליולי 2017, יש בוויקיפדיה האלמאנית מעל 23 אלף ערכים.
27 בדצמבר 2003 - נכתב הערך הראשון, בנושא כימיה (Chemie).
ויקיפדיה הלטבית (לטבית: Vikipēdija latviešu valodā) היא המהדורה בלטבית של ויקיפדיה, האנציקלופדיה החופשית שמופעלת בידי קרן ויקימדיה.
ויקיפדיה הלטבית נוצרה ב-6 ביוני 2003. והיא ויקיפדיה השנייה בגודלה מקרב השפות הבלטיות.
ויקיפדיה הלטבית פעילה ברשתות החברתיות ומפעילה חשבונות פייסבוק וטוויטר.
ויקיפדיה הלטבית נוסדה ב-6 ביוני 2003. באותו היום נכתב הערך הראשון - פסיכולוגיה.
הדף הראשי בוויקיפדיה הלטבית נכתב ארבעה חודשים מאוחר יותר - ב-6 באוקטובר 2003.
בתחילה ויקיפדיה הלטבית לקתה בחסר וכמה ערכים על דברים חשובים בתרבות הלטבית היו חסרים.
המאמר על ליגווה, לדוגמה, נכתב רק במרץ 2008. עם זאת, קצב הצמיחה של ויקיפדיה הלטבית הוא יציב מאז 2006.
החל מ-30 בספטמבר 2013, העורך החזותי זמין לכל המשתמשים הרשומים והחל מ-7 באוקטובר 2013 הוא זמין לכל העורכים.
מרתון ויקיפדיה הלטבית (לטבית: Latvijas Vikipēdijas maratons) הוא פרויקט שנועד להרחיב את ויקיפדיה הלטבית במטרה להגדיל את השימושיות של השפה הלטבית.
מאז 31 באוקטובר 2012, ויקיפדיה הלטבית מציגה הודעה המעודדת משתמשים לחתום על עצומה במטרה לשנות את חוק זכויות היוצרים בלטביה, המאפשר צילום תמונות של עבודות אדריכלות ומונומנטים - אך רק למטרות פרסום.
אם החוק ישתנה, תמונות של מבנים ציבוריים בלטביה יוכלו להיות בשימוש גם בוויקיפדיה.
בניגוד לוויקיפדיה האנגלית, אין דרישה בוויקיפדיה הלטבית להתחבר לחשבון על מנת ליצור ערך חדש במיזם.
שלא כמו רוב הוויקיפדיות בעולם - ויקיפדיה הלטבית אימצה גאדג'טים מאוחר מאוד, במאי 2014.
נכון ליולי 2017, 78,000 הערכים בוויקיפדיה הלטבית מהווים כ-28% מכלל הערכים שנכתבו במשפחת השפות הבלטיות, מה שהופך את ויקיפדיה הלטבית לשנייה בגודלה במשפחת השפות, לאחר ויקיפדיה הליטאית, המהווה 66%.
ויקיפדיה היוונית היא אנציקלופדיה אינטרנטית חופשית בשפה היוונית המנוהלת ומתופעלת בידי קרן ויקימדיה והיא הוויקיפדיה ה-48 בגודלה בעולם מבחינת מספר הערכים, עם 139,661 ערכים, נכון לנובמבר 2017. היא החלה לפעול ב-1 בדצמבר 2002.
נכון ל-13 בנובמבר 2017, הוויקיפדיה היוונית:
היא מקום 48 בגודלה מבחינת מספר הערכים שלה (139,661).
בעלת 230,756 משתמשים רשומים, שמתוכם 913 פעילים.
בתקופה זו נכתבו כ-30 ערכים חדשים כל יום, והיו כ-50 משתמשים פעילים.
בדצמבר של אותה השנה ויקיפדיה היוונית הגיעה ל-30,000 ערכים.
ויקיפדיה המראטהית (במראטהית: मराठी विकिपीडिया) היא הגרסה בשפה המראטהית של ויקיפדיה, אנציקלופדיה אינטרנטית חופשית.
ויקיפדיה זו הושקה ב-1 במרץ 2003. הפרויקט הוא אחד מהוויקיפדיות המובילות מבין ויקיפדיות בשפות דרום אסיאתיות במספר מדדים שונים לבקרת איכות.
נכון ל- ב ישנם בו ערכים, ו- משתמשים רשומים שמתוכם פעילים.
ויקיפדיה בשפה המראטהית זמינה באתר המיזם של ויקיפדיה, wikipedia.org, החל מ-1 במאי 2003. הערכים הראשונים בוויקיפדיה המראטהית היו 'וסנט פנצ'אמי' (פסטיבל אביב הינדואיסטי) ו-'אודומבר' (פואמה הנכתבה על ידי המשורר ההודי בלקאבי), שניהם נכתבו ב-2 במאי 2003.
צמיחתה של ויקיפדיה בשפה המראטהית החלה לצבור תאוצה החל משנת 2006. ב-13 בינואר 2006 בוויקיפדיה המראטהית היו 1,500 ערכים.
העיתון היומי המראטהי 'Maharashtra Times' היה הראשון לסקר ולהמליץ על ויקיפדיה בשפה המראטהית ב-27 ביולי 2006.
ב-27 בפברואר 2014 הגיעה ויקיפדיה המראטהית ל-40,000 ערכים.
נכון ל-30 בנובמבר 2017, בוויקיפדיה המראטהית: 49,278 ערכים, 80,705 משתמשים רשומים שמתוכם 212 הם פעילים ומהם 9 מפעילי מערכת.
ויקיפדיה זו מדורגת במקום ה-84 בגודלה מבין הוויקיפדיות בשפות השונות.
ארץ המקור של כ-77.6% מהקוראים בוויקיפדיה המראטהית היא הודו, של 16.8% היא ארצות הברית, 3.1% גרמניה, 1.1% צרפת ו-1.4% מארצות אחרות.
כל גופן יוניקוד מראטהי מותר לשימוש בוויקיפדיה המראטהית.
חלק מהעורכים משתמשים במקלדת הודית.
מרבית העורכים משתמשים בשירות תעתיק פונטי של גוגל או בממיר השפות האוניברסלי הקיים בוויקיפדיה המראטהית.
ויקיפדיה האראגונית (באראגונית: Wikipedia en aragonés) הנקראת גם ביקוויפדיה היא הגרסה בשפה האראגונית לוויקיפדיה, אנציקלופדיה אינטרנטית חופשית.
ויקיפדיה זו הושקה ב-21 ביולי 2004.
ויקיפדיה האראגונית מדורגת במקום הרביעי מבין השפות הטבעיות ביחס כמות הדוברים למספר הערכים, כאשר יש פי כ-3 יותר ערכים בשפה מאשר דוברים.
נכון ל-17 בדצמבר 2017, בוויקיפדיה האראגונית 32,536 ערכים ו-45,896 משתמשים רשומים שמתוכם 66 הם פעילים ו-6 מפעילי מערכת.
העומק של ויקיפדיה זו הוא 77 במדד העומק, לעומת 254 בוויקיפדיה העברית.
ויקיפדיה הליטאית (בליטאית: Lietuviškoji Vikipedija) היא הגרסה בשפה הליטאית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
זוהי גם אנציקלופדיית הרשת הגדולה ביותר בשפה הליטאית.
ויקיפדיה הליטאית נוצרה והחלה לפעול בשנת 2003. עם זאת, הזינוק הראשון במספר הערכים החל רק בשנת 2004, כאשר ב-14 בדצמבר 2005 נכתב הערך ה-10,000.
20 בפברואר 2003 - מושקת ויקיפדיה הליטאית
נכון לפברואר 2024, ויקיפדיה הליטאית כוללת כ-215,000 ערכים.
ויקיפדיה הבלארוסית (בלארוסית: Беларуская Вікіпедыя; אורתוגרפיה בלארוסית קלאסית: Беларуская Вікіпэдыя) היא הגרסה בשפה הבלארוסית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה.
ויקיפדיה הבלארוסית נוצרה במקור ב-12 באוגוסט 2004, כאשר בין השנים 2004 - 2007 התקיימה ויקיפדיה בלארוסית יחידה.
במרץ 2007 התפצלה ויקיפדיה הבלארוסית לשתי ויקיפדיות מקבילות: האחת נכתבת בכתיב בלארוסי תקני, המוכר גם בכינוי "בלארוסית מודרנית", וזוכה לרוב לכינוי "ויקיפדיה הבלארוסית הרשמית".
השנייה נכתבת באורתוגרפיה בלארוסית קלאסית, טרם הרפורמה של שנת 1933 (Taraškievica).
נכון ל- ב ישנם בו המודרנית ערכים ו- משתמשים פעילים ובו הקלאסית ערכים ו- משתמשים פעילים.
נכון לחודש מרץ 2014, המהדורה הפופולרית ביותר של ויקיפדיה בבלארוס היא דווקא ויקיפדיה הרוסית (84.0% מכלל הדפים הנצפים במדינה) ואחריה ממוקמת ויקיפדיה האנגלית (10.2%).
ויקיפדיה הבלארוסית נוצרה ב-12 באוגוסט 2004. במקור, הערכים בוויקיפדיה הבלארוסית נכתבו בשתי הגרסאות של הכתיב הבלארוסי, דבר שהוביל לעימותים בין חסידי שתי שיטות הכתיב.
בעקבות הסכסוכים הפנימיים, קבוצה של עורכים בוויקיפדיה הבלארוסית פנתה לקרן ויקימדיה בבקשה ליצור ויקיפדיה "נקייה" על בסיס הבלארוסית המודרנית בלבד.
עם זאת, הבקשה הראשונה ליצירת ויקיפדיה חדשה נדחתה בחודש דצמבר 2006 על ידי חבר הנאמנים של קרן ויקימדיה, שנימקה כי "הדיון הזה נוצר לפני היישום של מדיניות השפה, וההצעה אינה עולה בקנה אחד עם המדיניות הקיימת".
בהמשך, הצעה מעודכנת אושרה על ידי חבר הנאמנים בחודש מרץ 2007, מה שהוביל לפיצול ויקיפדיה הבלארוסית לשתי ויקיפדיות שונות:
ויקיפדיה הבלארוסית ה"מודרנית", ששמרה על הדומיין הקיים (be.wikipedia.org), ונכתבת על בסיס האורתוגרפיה הבלארוסית המודרנית,
ויקיפדיה הבלארוסית ה"קלאסית" שעברה לדומיין חדש (be-x-old.wikipedia.org), ונכתבת על בסיס האורתוגרפיה הבלארוסית הקלאסית.
ביום הפיצול, ה-27 במרץ 2007, יותר מ-6,000 ערכים שנכתבו באורתוגרפיה בלארוסית קלאסית הועברו מהדומיין "be.wikipedia.org" לדומיין "be-x-old.wikipedia.org", בעוד ש-3,500 ערכים הועברו בכיוון ההפוך.
עם זאת, עקב באג בתוכנה, מספר ערכים נעלמו באופן זמני במסגרת תהליך, מה שהוביל למספר דיווחי חדשות מקומיים בדבר מחיקת ערכים שנכתבו באורתוגרפיה הבלארוסית הקלאסית מוויקיפדיה.
בחודש ספטמבר 2015, שם הדומיין של ויקיפדיה הבלארוסית הקלאסית שונה מ-be-x-old.wikipedia.org ל-be-tarask.wikipedia.org, שינוי המייצג את הסיומת הרשמית של השפה, כפי שהוקצתה בשנת ב-2007 על ידי הרשות להקצאת מספרי אינטרנט .
בתקופה הראשונה שלאחר הפיצול, מספר הערכים בוויקיפדיה הבלארוסית המודרנית עקף את מספר הערכים בוויקיפדיה הבלארוסית הקלאסית.
עם זאת, במהלך שנת 2008, ויקיפדיה הקלאסית עקפה את ויקיפדיה המודרנית במספר הערכים.
נכון לשנת 2017, מספר הערכים בוויקיפדיה הבלארוסית המודרנית עקף פעם נוספת את מספר הערכים בוויקיפדיה הבלארוסית הקלאסית.
בדצמבר 2017, ויקיפדיה הבלארוסית המודרנית כוללת 148,016 ערכים, בעוד שוויקיפדיה הבלארוסית הקלאסית כוללת 61,760 ערכים.
15 במרץ 2008 - נכתב הערך ה-10,000 בוויקיפדיה הבלארוסית המודרנית.